**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА ДОЗВОЛЕ/ИЗМЕНЕ И ДОПУНЕ ДОЗВОЛЕ ЗА УВОЗ ЗЛАТА И СРЕБРА**

|  |  |
| --- | --- |
| **Назив административног поступка** | **Дозвола/измена и допуна дозволе за увоз злата и сребра** |
| **Шифра поступка** | **11.00.0006** |
| **Регулаторно тело**  **(надлежно за спровођење препоруке)** | Министарство трговине, туризма и телекомуникација |
| **Правни оквир којим је уређен административни поступак** | * Закон о спољнотрговинском пословању: „Сл. гласник РС“ бр. 36/2009, 36/2011, 88/2011, 89/2015) * Одлука о одређивању робе за чији је увоз, извоз, односно транзит прописано прибављање одређених исправа („Сл. гласник РС“ бр. 92/2017, 29/2018, 56/2018-) * Уредба о ближим условима за издавање, коришћење и укидање дозвола за извоз, увоз, односно транзит робе и расподелу квота ( „Сл. гласник РС“ бр. 47/2010) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Упутство за подношење захтева за увоз, односно извоз робе на основу дозволе, које се налази на сајту Министарства трговине, туризма и телекомуникација садржи потребне информације за подносиоца захтева. У циљу унификације и поједностављења како за подносиоца захтева тако и за само Министарство препорука је да се елементи из Упутства формулишу у форми обрасца захтева.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  У члану 9. и члану 103. Закона о општем управном поступку прописана је обавеза органа да по службеној дужности прибавља податке о чињеницама о којима се води службена евиденција а који су неопходни за одлучивање у поступку и да се поступак води без одуговлачења и са што мање трошкова по странку. Достављање ових података од стране подносиоца захтева њима ствара непотребно административно оптерећење. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Увођење обрасца захтева* |  | **Х** |  | | | **Документација** |  | | | | *Електронско подношење захтева и документације* |  | **Х** |  | | **Прибављање података по службеној дужности и документација која се прибавља од странке** |  | **Х** |  | | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**  **3.1. Образац захтева**  Препорука је да се упутство за подношење захтева које већ постоји на сајту министарства преточи у форму обрасца који би, између осталог, садржао и елементе наведене у 3.1. уколико већ нису садржани у упутству, и да тај образац захтева учини јавно доступним на сајту министарства. Са тачно наведеним подацима који се траже у обрасцу подношење захтева ће бити транспарентније и једноставније за подносиоца захтева, а прегледније за службенике који ће лакше доћи до потребних података за одлучивање.  Образац треба да садржи следеће податке:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак, укључујући и информације, потребне за прибављање података по службеној дужности као и : податке о роби (податке о роби (назив, тарифна ознака, количина, вредност, намена робе), земљи извоза, земљи порекла, земљи плаћања, начину плаћања и року за реализацију посла, извознику, власнику и произвођачу робе (назив, адреса), иностраном купцу робе (назив, адреса, место, земља);   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:  o Прописаном року за решавање предмета  o Финансијским издацима:  - Износ издатка  - Сврха уплате  - Назив и адреса примаоца  - Број рачуна  - Модел и позив на број  ***За примену ове препоруке није потребна измена прописа.***  **3.2. Електронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавањем електронског подношења захтева са пратећом документацијом. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.***  **3.3. Прибављање по службеној дужности**  Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   1. **Извод из АПР-а** – службеник који обрађује захтев треба након пријема захтева и увида о подацима о подносиоцу захтева који су наведени у обрасцу захтева да са сајта Агенције за привредне регистре добије све потребне податке и провери податке који су наведени у обрасцу. Подносилац захтева може сам поднети овај документ, али нема обавезу да то уради.   ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измене прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 773.130,08 РСД. Усвајање и примена препорука ће донети привредним субјектима годишње директне уштеде од 24.438,47 РСД или 200,94 ЕУР. Ове уштеде износе 3,16% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента. | |