**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА МИШЉЕЊА О ИДЕНТИФИКАЦИЈИ РОБЕ**

|  |  |
| --- | --- |
| **Назив административног поступка** | **Мишљење о идентификацији робе** |
| **Шифра поступка** | **11.00.0030** |
| **Регулаторно тело**  **(надлежно за спровођење препоруке)** | Министарство финансија  Министарство трговине, туризма и телекомуникација |
| **Правни оквир којим је уређен административни поступак** | Закон о извозу и увозу робе двоструке намене: „Сл. гласник РС“ бр. 95/2013-10 |
| **Прописи које треба променити /донети/укинути да би се спровеле препоруке** | 1. Закон о републичким административним таксама |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Према наводима службеника као и анализом прописа и самог спровођења овог административног поступка у пракси дошло се до закључка да се неосновано наплаћује „Такса за захтев за давање тумачења, објашњења, односно мишљења о примени републичких прописа правном лицу, односно предузетнику, односно физичком лицу уписаном у посебан регистар, које обавља делатност слободне професије, уређену посебним прописом“. Наиме, Министарство на захтев привредног субјекта издаје мишљење да ли је за робу двоструке намене коју привредни субјект планира да извезе а која се не налази на Националној контролној листи робе двоструке намене потребна дозвола. Дакле, Министарство не тумачи пропис нити даје мишљење о примени већ само утврђује да ли је за конкретну робу потребна дозвола и упућује привредног субјекта у даљи поступак уколико је дозвола потребна. Овај поступак према речима надлежних службеника свакако изискује активности на страни државног органа и неретко захтева и укључивање других специјализованих институција и организација. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Финансијски издаци** |  | | | | *Елиминација незаконито наплаћиване таксе/накнаде* |  | **X** |  | | *Увођење адекватне накнаде* | **X** |  | **1.** | | **Документација** |  | | | | *Електронско подношење захтева и документације* |  | **Х** |  | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**  **3.1. Елиминација незаконитог наплаћивања таксе**  Потребно је престати са праксом наплаћивања „Такса за захтев за давање тумачења, објашњења, односно мишљења о примени републичких прописа правном лицу, односно предузетнику, односно физичком лицу уписаном у посебан регистар, које обавља делатност слободне професије, уређену посебним прописом“.  ***Примена ове препоруке не захтева измену прописа***  **3.2. Увођење адекватне накнаде**  Потребно је у Закону о републичким административним таксам прописати нови тарифни број за овај поступак, тарифни број би требао да носи назив „идентификација робе“ и препорука је да износ таксе износи 8.000,00 рсд.  ***За примену ове препоруке је потребна допуна Закона о републичким административним таксама, тј прописивање новог тарифног броја.***  **3.3 Електронско подношење захтева и документације**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавањем електронског подношења захтева са пратећом документацијом. Предлаже се примена ове препоруке чим се за то остваре технички услови.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.2 Увођење адекватне накнаде, је потребна допуна Закона о републичким административним таксама | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.2 Увођење адекватне накнаде, је потребна допуна Закона о републичким административним таксама | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 2.200.450,28 РСД. Усвајање и примена препорука ће донети привредним субјектима годишње директне уштеде од 354.106,77 РСД или 2.911,54 ЕУР. Ове уштеде износе 16,09% укупних директних трошкова привредних субјеката у поступку.  Препоруке ће допринети правној сигурности привредних субјеката, поједностављењу поступка за привредне субјекте, смањењу издатака. Препорукама се такође утиче на побољшање пословног амбијента. | |