**ПОЈЕДНОСТАВЉЕЊЕ ПОСТУПКА ИЗДАВАЊА ДОЗВОЛЕ/ИЗМЕНЕ И ДОПУНЕ ДОЗВОЛЕ ЗА УВОЗ ЗА СПОРТСКО И ЛОВАЧКО НАОРУЖАЊЕ, ДЕЛОВА И МУНИЦИЈЕ ЗА ТО НАОРУЖАЊЕ, ПРИВРЕДНЕ ЕКСПЛОЗИВЕ И ПИРОТЕХНИЧКА СРЕДСТВА**

|  |  |
| --- | --- |
| **Назив административног поступка** | **Издавање увозних дозвола за спортско и ловачко наоружање, делова и муниције за то наоружање, привредне експлозиве и пиротехничка средства, као и њихова измена и допуна** |
| **Шифра поступка** | 11.00.0004 |
| **Регулаторно тело**  **(надлежно за спровођење препоруке)** | Министарство трговине, туризма и телекомуникација |
| **Правни оквир којим је уређен административни поступак** | * Закон о спољнотрговинском пословању („Сл. Гласник РС, бр. 36/2009-163, 36/2011-3 (др. закон), 88/2011-50, 89/2015-3 (др. закон) * Уредба о ближим условима за издавање, коришћење и укидање дозвола за извоз, увоз, односно транзит робе и расподелу квота (“Сл. гласник РС“, број 47/10) * Одлука о одређивању робе за чији је увоз, извоз, односно транзит прописано прибављање одређених исправа („Сл. Гласник РС, бр. 32/2015-39, 109/2015-6) |
| **Прописи које треба променити /донети/укинути да би се спровеле препоруке** | Не захтева измену прописа |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| У конкретном поступку, странке подносе захтев према упутству, које је доступно на сајту министарства, у коме су садржани сви елементи које захтев треба да садржи као и документација за подношење захтева. Предлаже се да се форма упутства замени са формом обрасца. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац** |  | | | | | *Замена форме упутства са формом обрасца* |  | **Х** |  | | | **Електронско подношење захтева** |  | **Х** |  | | **Промена форме документа** |  | **Х** |  | | |
| 1. **ОБРАЗЛОЖЕЊЕ** | |
| * 1. **Замена форме упутства са формом обрасца**   Уредбом о ближим условима за издавање, коришћење и укидање дозвола за извоз, увоз, односно транзит робе и расподелу квота, прописано је да надлежни орган прописује образац захтева за издавање дозволе и документацију коју је потребно поднети уз захтев и, по потреби, рокове за подношење захтева.  Тренутно постоји упутство, те се предлаже да се оно преведе у образац и да се у њему наведе документација која се доставља уз захтев и то:   1. Уговора са страним партнером или профактура 2. Ако је подносиоцу захтева у претходном периоду била издата дозвола за увоз робе за коју се захтев подноси потребно је да достави и доказ о реализацији извоза по тој дозволи (фотокопија царинске декларације). Ове податке дати и у виду прегледа који треба да садржи број и датум издавања дозволе, број и датум издавања ЈЦИ-а и податак о количини и вредности робе, по декларацијама, појединачно и укупно. 3. Доказ о уплати таксе.   Навести да се наведена документација доставља у копији.  Постојеће упутство садржи детаљне информације о елементима које би требало да садржи захтев за добијање дозволе, као и документацији коју би требало доставити уз захтев и доступно је на сајту, форма упутства, биће замењена формом обрасца које ће садржати исте информације.   * 1. **Електронско подношење захтева**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  За примену ове препоруке, није потребна измена прописа.   * 1. **Промена форме документа** * Доказ о уплати републичке административне таксе   Предлаже се промена форме за доказ о извршеној републичкој административној такси, из оригинала у копију односно извод са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке валидан доказ о уплати таксе. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Примена препоруке не подразумева измену прописа | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Примена препоруке не подразумева измену прописа | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 2.796.380,15 РСД. Усвајање и примена препорука ће донети привредним субјектима годишње директне уштеде од 88.557,13 РСД или 728,13 ЕУР. Ове уштеде износе 3,17% укупних директних трошкова привредних субјеката у поступку.  Усвајање препоруке ће допринети поједностављењу административног поступка, уштеди времена и истоветности поступања. | |